Voorspoedige Nuwejaar – Skuilkrans
Liewe vriende, 2016 is al lekker aan die gang! Ons wens en bid dat hierdie nuwe jaar vir jou en jou familie 'n besondere jaar sal wees waarin jy die Here se liefde en versorging en betrokkenheid elke dag sal ontdek. Welkom terug vir elkeen wat 'n bietjie gerus het oor die Kerstyd; baie sterkte vir almal wat teruggaan skool toe, werk toe of wat hierdie jaar met 'n nuwe lewensfase begin…
Volgende Sondag is die eerste vol Sondag vir die jaar, dan begin die Gesinsdiens, Kleuterkerk en Renaissance-diens weer.
Die kategese skop ook af met die Groeigroepies (Gr 0 – Gr 6 om 10:00) en die Tiener Dissipelgroepe (Gr 7 – Gr 11 om 18:30). Volgende week is dit ook week van gebed (elke oggend om 10:00) en Sondag 24 Januarie het ons 'n Gemeentebraai direk na kerk.
Nuwe lidmate moet asseblief kom kennis maak; die eerste Nuwe Lidmaat byeenkoms is op 29 Februarie. Teken in u dagboek solank ook die volgende datums aan:
17 Januarie 10:00 Gesinsdiensbeplanning in die kapel
Week van gebed: 18-21 Januarie om 10:00
Nagmaal 21 Februarie
Gemeentekamp 11-13 Maart
Paasfees 25-27 Maart
Krans Karnaval 13-14 Mei
Die nuwe kalender is by die deure beskikbaar. Ons gemeente se nuwe logo is ontwerp rondom 'n reënboog: Dit simboliseer God se eensydige genade en verbond met ons (Gen 9), dit erken die verskeidenheid, en dat alles en almal ingesluit word in God se liefde, en terselfdertyd is die reënboogletters effens stukkend om ons eie broosheid (en daarmee saam Jesus se lyding) uit te beeld. Die "Ritme van die Lewe" prentjies herinner ons daaraan dat die Here deel is van elke deel van ons lewe; dat ons die Here dien in alles wat ons doen.